અખબારના અહેવાલ મુજબ એફબીઆઈ અને ન્યાય ખાતાના અધિકારીઓ સાથે અમેરિકામાં ઉજ્જવલ નિકમ અને સિનિયર અધિકારી અતુલ ચંદ્ર કુલકર્ણીએ બેઠકો કરી હતી અને હેડલીને તાજનો સાક્ષી બનાવવાની તૈયારી બતાવી હતી. જો કે કેન્દ્રીય ગૃહ મંત્રાલયે આમ કરવાની છૂટ આપી હતી તેવો ઉલ્લેખ પણ અહેવાલમાં છે. અમેરિકાની આ યાત્રા દરમિયાન જ પ્રાથમિક કરારો થઈ ગયા હતાં અને હેડલી સામે ભારતમાં ખટલો ચાલે તે વાત પર અમેરિકી ન્યાયખાતાના અધિકારીઓ સંમત થયા હતાં પરંતુ હેડલીની શરત માફીની હતી અને તે મુદ્દા પર કરારો થઈ ગયા હતાં.